《二月廿四日归海藏楼花已半残 其二》
清代·郑孝胥

梅泉诚善颂，惜此盖世翁。惜乎天不与，非穷亦非通。

举世如鸿毛，泰山在此穷。七十何所求，哀歌气填胸。

友朋稍见知，来往成奇踪。春秋归斯楼，八年更雨风。

置子鲁阳戈，行看日再中。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。